# Judo als Jocs Olímpics d'Estiu de 2024 - 63Kg Femení

La prova de Judo de -63 Kg femenina als Jocs Olímpics de París 2024 serà la 9a edició de l'esdeveniment femení en unes Olimpíades. La prova es disputarà el 30 de juliol de 2024 al Grand Palais Éphémère, ubicat al Camp de Mart de la capital francesa.
La francesa Clarisse Agbégnénou és la vigent campiona de la disciplina olímpica després de guanyar l'or als Jocs Olímpics de Tòquio 2020, en imposar-se a la final a l'eslovena Tina Trstenjak. Les medalles de bronze foren per la italiana Maria Centracchio i per la canadenca Catherine Beauchemin-Pinard.
L'equip de França és la selecció més guardonada, amb 3 medalles d'or, 2 medalles de plata i 1 medalla de bronze, en les 8 edicions que l'esdeveniment ha estat present als Jocs Olímpics. La japonesa Ayumi Tanimoto, amb 2 medalles d'or, és la judoka més guardonada en tota la història de la competició.

## Format

Totes les judokes classificades entraran en un sorteig, on les 8 millors classificades seran caps de sèrie. El format serà eliminatori on qui guanyi passarà de ronda i qui perdi quedarà eliminada fins als quarts de final. Les guanyadores d'aquesta ronda passaran a les semifinals i les perdedores aniran a la repesca, on jugaran entre elles i les guanyadores de la repesca passaran a jugar el combat per la medalla de bronze. Les guanyadores de les semifinals passaran a jugar la final per decidir qui guanya la medalla d'or i la medalla de plata. Les perdedores de les semifinals passaran a combatre per la medalla de bronze amb les guanyadores de la repesca.

## Classificació

França, com a país amfitrió ha classificat una atleta per a la competició. Les 16 places següents s'han assignat segons el rànquing olímpic mundial de la Federació Internacional de Judo, en els tornejos disputats entre el 24 de juny de 2022 i el 23 de juny de 2024. Cada país només pot aportar una judoka al campionat i en cas d'haver-n'hi més d'una classificada, cada federació ha hagut de decidir quina atleta competirà a les Olimpíades. A continuació hi ha hagut 100 places de representació continental que s'han repartit entre totes les categories. Aquesta categoria ha comptat amb 8 places sota aquesta premissa. Finalment, dues places han estat degut a la competició per equips.
| Esdeveniment | Places | País | Atleta classificat |
| País amfitrió | 1 | França | Clarisse Agbegnenou |
| Rànquing mundial classificació | 17 | Països Baixos | Joanne van Lieshout |
| Rànquing mundial classificació | 17 | Canadà | Catherine Beauchemin-Pinard |
| Rànquing mundial classificació | 17 | Kosovo | Laura Fazliu |
| Rànquing mundial classificació | 17 | Polònia | Angelika Szymańska |
| Rànquing mundial classificació | 17 | Austràlia | Katharina Haecker |
| Rànquing mundial classificació | 17 | Eslovènia | Andreja Leŝki |
| Rànquing mundial classificació | 17 | Japó | Miku Takaichi |
| Rànquing mundial classificació | 17 | Israel | Gili Sharir |
| Rànquing mundial classificació | 17 | Àustria | Lubjana Piovesana |
| Rànquing mundial classificació | 17 | Regne Unit | Lucy Renshall |
| Rànquing mundial classificació | 17 | Croàcia | Katarina Kriŝto |
| Rànquing mundial classificació | 17 | Hongria | Szofi Özbas |
| Rànquing mundial classificació | 17 | Portugal | Bárbara Timo |
| Rànquing mundial classificació | 17 | Corea del Sud | Kim Ji-su |
| Rànquing mundial classificació | 17 | Txèquia | Renata Zachová |
| Rànquing mundial classificació | 17 | Mèxic | Prisca Awiti Alcaraz |
| Rànquing mundial classificació | 17 | Algèria | Amina Belkadi |
| Quota continental | 8 | Cuba | Maylín del Toro Carvajal |
| Quota continental | 8 | Xina | Tang Jing |
| Quota continental | 8 | Brasil | Ketleyn Quadros |
| Quota continental | 8 | Espanya | Cristina Cabaña |
| Quota continental | 8 | Veneçuela | Anriquelis Barrios |
| Quota continental | 8 | Itàlia | Savita Russo |
| Quota continental | 8 | República Centreafricana | Nadia Matchiko Guimendego |
| Quota continental | 8 | Filipines | Kiyomi Watanabe |
| Invitació Equips | 2 | Kazakhstan | Esmigul Kuyulova |
| Invitació Equips | 2 | Geòrgia | Eter Askilashvili |

## Medaller històric

| Posició | País | 1 | 2 | 3 | Total |
| 1 | França | 3 | 2 | 1 | 6 |
| 2 | Japó | 3 | 0 | 1 | 4 |
| 3 | Eslovènia | 2 | 1 | 1 | 4 |
| 4 | Xina | 0 | 2 | 1 | 3 |
| 5 | Bèlgica | 0 | 1 | 1 | 2 |
| 5 | Israel | 0 | 1 | 1 | 2 |
| 7 | Àustria | 0 | 1 | 0 | 1 |
| 8 | Països Baixos | 0 | 0 | 3 | 3 |
| 9 | Corea del Sud | 0 | 0 | 2 | 2 |
| 10 | Cuba | 0 | 0 | 1 | 1 |
| 10 | Itàlia | 0 | 0 | 1 | 1 |
| 10 | Canadà | 0 | 0 | 1 | 1 |
| 10 | Corea del Nord | 0 | 0 | 1 | 1 |
| 10 | Equip Unificat | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 12 juliol 2024].
* ↑ «Tokyo 2020 Judo Women -63 Kg Results» (en anglès). olympics.com.
* ↑ «Judo 101: Competition format» (en anglès). NBC olympics, 15-03-2021.
* ↑ «Rànquing oficial» (en anglès). Federació Internacional de Judo, 24-06-2024.
* ↑ «How to qualify for Judo at Paris 2024. The Olympics Qualification system explained» (en anglès). olympics.com, 12-12-2022.